Հարի Ուիլսոն

**Հարի Ուիլսոն** (, ), ուելսցի պրոֆեսիոնալ ֆուտբոլիստ։ Ներկայումս Լիվերպուլից վարձավճարով հանդես է գալիս Բորնմութի և Ուելսի ազգային հավաքականի կազմում։ Խաղում է վինգերի դիրքում։

## Ակումբային կարիերա
### Լիվերպուլ
Ուիլսոնը Լիվերպուլի ակադեմիայի սան է։ Իր առաջին պրոֆեսիոնալ պայմանագիրը նա կնքեց 2014 թվականի հուլիսին։ 2015 թվականի օգոստոսի 26-ին Ուիլսոնը մինչև 2016 թվականի հունվարի 5-ը վարձավճարով միացավ Կրու Ալեքսանդրային։ Իր պրոֆեսիոնալ դեբյուտը նշեց սեպտեմբերի 12-ին՝ փոխարինման մտնելով Միլուոլի դեմ խաղում։ Դեկտեմբերի 1-ին Լիվերպուլը հետ կանչեց ուելսցու վարձավճարը։ Կրու Ալեքսանդրայի կազմում Ուիլսոնը անցկացրեց 7 հանդիպում։

2016 թվականի հուլիսի 28-ին Ուիլսոնը երկարաձգեց իր պայմանագիրը Լիվերպուլի հետ։ Իր դեբյուտը ակումբի կազմում նշեց 2017 թվականի հունվարի 18-ին՝ փոխարինելով Ֆիլիպե Կոուտինյոյին Անգլիայի գավաթի Պլիմուտ Արգայլի դեմ խաղում։ 2018 թվականի հունվարի 31-ին Ուիլսոնը երկարաձգեց իր պայմանագիրը և մինչև մրցաշրջանի ավարտը վարձավճարով տեղափոխվեց Հալլ Սիթի։ Իր դեբյուտը Չեմպիոնշիպում նշեց փետրվարի 3-ին՝ Պրեստոն Նորթ Էնդի դեմ խաղում։ Իր առաջին գոլը պրոֆեսիոնալ կարիերայում ուելսցին խփեց փետրվարի 10-ին՝ Նոթինգհեմ Ֆորեստի դեմ խաղում։ Մարտի 10-ին Ուիլսոնը գոլի և գոլային փոխանցման հեղինակ դարձավ Նորվիչ Սիթիի դեմ խաղում։ Ապրիլի 7-ին՝ Քուինս Պարկ Ռեյնջերսի դեմ խաղում նա դարձավ գոլի և գոլային փոխանցման հեղինակ՝ օգնելով իր թիմին հաղթել 4-0 հաշվով։ Ապրիլի 21-ին ուելսցին դուբլ ձևակերպեց Բրիստոլ Սիթիի դեմ խաղում, իսկ հանդիպումն ավարտվեց 5-5 հաշվով։ Ապրիլին Ուիլսոնը ճանաչվեց Չեմպիոնշիպի ամսվա լավագույն ֆուտբոլիստ։ Հալլ Սիթիի կազմում նա անցկացրեց 14 հանդիպում՝ դառնալով 7 գոլի և 4 գոլային փոխանցման հեղինակ։ 2017-18 մրցաշրջանում Ուիլսոնը ճանաչվեց Լիվերպուլի ակադեմիայի տարվա լավագույն ֆուտբոլիստ։
ձախից|մինի|272x272փքս|Ուիլսոնը Լիվերպուլի Մ19 թիմի կազմում 2014 թվականին
2018 թվականի հուլիսի 10-ին Ուիլսոնը երկարաձգեց իր պայմանագիրը Լիվերպուլի հետ մինչև 2023 թվականը։ Հուլիսի 17-ին նա 1 տարվա վարձավճարով միացավ Դերբի Կաունտիին։ Իր դեբյուտը նշեց օգոստոսի 3-ին՝ մեկնարկային կազմում խաղադաշտ դուրս գալով Ռեդինգի դեմ խաղում։ Իր առաջին գոլը ակումբի կազմում խփեց սեպտեմբերի 22-ին՝ Բրենտֆորդի դեմ խաղում։ Հոկտեմբերի 24-ին Ուիլսոնը գոլի և գոլային փոխանցման հեղինակ դարձավ Վեստ Բրոմվիչ Ալբիոնի դեմ խաղում։ Դեկտեմբերի 1-ին նա դուբլ ձևակերպեց Սուոնսի Սիթիի դեմ խաղում, իսկ հանդիպումն ավարտվեց 2-1 հաշվով։ 2019 թվականի հունվարի 19-ին՝ Ռեդինգի դեմ խաղում ուելսցին դարձավ գոլի և գոլային փոխանցման հեղինակ՝ օգնելով Դերբիին հաղթել 2-1 հաշվով։ Ապրիլի 6-ին Ուիլսոնը դուբլի հեղինակ դարձավ Բրենտֆորդի դեմ խաղում։ Ապրիլի 22-ին նա 2 գոլ խփեց Քուինս Պարկ Ռեյնջերսի դեմ հանդիպման ավելացված ժամանակում՝ 2-0 հաշվով հաղթանակ պարգևելով իր թիմին։ Մայիսի 15-ին Ուիլսոնը գոլի և գոլային փոխանցման հեղինակ դարձավ Չեմպիոնշիպի փլեյ-օֆֆի կիսաեզրափակչի Լիդս Յունայթեդի դեմ խաղում։ Մայիսի 27-ին նա մեկնարկային կազմում խաղադաշտ դուրս եկավ Չեմպիոնշիպի փլեյ-օֆֆի եզրափակչի Աստոն Վիլլայի դեմ խաղում, սակայն Դերբի Կաունտին պարտվեց 2-1 հաշվով։ Վարձավճարի ընթացքում Ուիլսոնը անցկացրեց 49 հանդիպում՝ դառնալով 18 գոլի և 6 գոլային փոխանցման հեղինակ։

2019 թվականի օգոստոսի 6-ին Ուիլսոնը 1 տարվա վարձավճարով տեղափոխվեց Բորնմութ։ Իր դեբյուտը Պրեմիեր Լիգայում նշեց օգոստոսի 17-ին՝ թիմի մեկնարկային կազմում խաղադաշտ դուրս գալով Աստոն Վիլլայի դեմ խաղում և այս խաղում դառնալով գոլի հեղինակ։ Օգոստոսի 25-ին ուելսցին տուգանային հարվածից գրավեց Մանչեսթեր Սիթիի դարպասը, սակայն Բորնմութը պարտվեց 3-1 հաշվով։ Նոյեմբերի 30-ին Ուիլսոնը դուբլ ձևակերպեց Տոտենհեմ Հոտսպուրի դեմ խաղում։

## Միջազգային կարիերա
Ուիլսոնը ներկայացրել է Ուելսը տարբեր տարիքային երիտասարդական հավաքականներում։ Ուելսի ազգային հավաքական նա առաջին անգամ հրավիրվեց 2013 թվականի հոկտեմբերին՝ 16 տարեկան հասակում՝ Մակեդոնիայի և Բելգիայի դեմ խաղերի համար։ Իր դեբյուտը ազգային հավաքականում նշեց հոկտեմբերի 15-ին՝ փոխարինման մտնելով Բելգիայի դեմ խաղում և դառնալով Ուելսի պատմության այդ պահին ամենաերիտասարդ ֆուտբոլիստը։

Հաջորդ անգամ Ուելսի հավաքականի կազմում Ուիլսոնը խաղադաշտ դուրս եկավ 2018 թվականի մարտի 22-ին՝ Չինաստանի դեմ խաղում՝ այս խաղում դառնալով գոլի և գոլային փոխանցման հեղինակ։ Մարտի 26-ին նա թիմի մեկնարկային կազմում խաղադաշտ դուրս եկավ Չինաստանի գավաթի եզրափակչի Ուրուգվայի դեմ խաղում, սակայն Ուելսը պարտվեց 1-0 հաշվով։

2018 թվականի հոկտեմբերի 16-ին Ուիլսոնը խփեց Իռլանդիայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2019 թվականի նոյեմբերի 16-ին նա գոլի և գոլային փոխանցման հեղինակ դարձավ Ադրբեջանի դեմ խաղում՝ օգնելով Ուելսին հաղթել 2-0 հաշվով։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 27-ի դրությամբ*

### Միջազգային վիճակագրություն
*2019 թվականի դեկտեմբերի 24-ի դրությամբ*

### Միջազգային գոլեր

## Նվաճումներ
### Միջազգային
**Ուելս**

* Չինաստանի գավաթ. երկրորդ տեղ. 2018

### Անհատական
* Չեմպիոնշիպի ամսվա լավագույն ֆուտբոլիստ. ապրիլ 2018
* Լիվերպուլի ակադեմիայի տարվա լավագույն ֆուտբոլիստ. 2017–18

## Ծանոթագրություններ

## Արտաքին հղումներ
* Ուիլսոնի պաշտոնական Տվիտերի էջը
* Ուիլսոնի պաշտոնական Ինստագրամի էջը
* Ուիլսոնը transfermarkt-ում
* Ուիլսոնը soccerbase.com-ում
* Ուիլսոնը WhoScored.com կայքում
* Ուիլսոնը Լիվերպուլի պաշտոնական կայքում 
* Ուիլսոնը Պրեմիեր Լիգայի պաշտոնական կայքում
* Ուիլսոնը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Բորնմութի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Կրու Ալեքսանդրայի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Կարդիֆ Սիթիի ֆուտբոլիստներ
Կատեգորիա:Ֆուլհեմի ֆուտբոլիստներ